EkBass/fiwiki-20250220-pages-articles huggingface dataset:
Vladimír Eminger

Vladimír Eminger (s. 3. huhtikuuta 1992 Litvínov, Tšekkoslovakia) on tšekkiläinen jääkiekkopuolustaja, joka pelaa Saksan DEL-joukkue Fischtown Pinguinsissa. Hän laukoo oikealta. ==Ura== ===Seuraura=== Eminger aloitti jääkiekon 3-vuotiaana ja on HC Litvínovin kasvatti. Kaudella 2008–2009 hän oli Litvínovin U18-joukkueen tehokkain puolustaja tehoilla 5+9=14. Kaudeksi 2011–2012 Eminger siirtyi Suomeen ja Oulun Kärppien A-nuoriin, joiden tehokkain puolustaja hän oli tehoilla 5+19=24. Hän edusti myös Kärppien miesten joukkuetta yhdessä European Trophy -ottelussa syksyllä 2011. Huhtikuussa 2012 Eminger teki kolmivuotisen SM-liigasopimuksen Kärppien kanssa. Hän sai harjoituskaudella Oscar Eklundin ja Ville Pokan loukkaantumisten myötä enemmän peliaikaa joukkueessa ja pelasi Kärppien kaikki kahdeksan European Trophy -ottelua jääden niissä ilman tehopisteitä. Eminger teki SM-liigadebyyttinsä kauden 2012–2013 avauskierroksella Saimaan Palloa vastaan ja sai ottelussa jääaikaa 20.35 minuuttia. Hänen liigauransa avausmaali syntyi 19. tammikuuta 2013 Kalevan Palloa vastaan ja se ratkaisi Kärpille 4–2-voiton. Joulukuussa 2012 Eminger joutui kuukaudeksi sivuun käsimurtuman takia. Yhteensä hän teki kauden aikana SM-liigassa 36 runkosarja- ja kahdessa playoff-ottelussa tehot 1+6=7. Kauden 2013–2014 päätteeksi Eminger voitti Suomenmestaruuden. Kesken kauden 2014–2015, marraskuussa 2014 hän jätti Kärpät ja siirtyi monivuotisella sopimuksella kotimaahansa Extraliga-joukkue HC Sparta Prahan riveihin. Kaudella 2015–2016 Eminger eteni joukkueen kanssa finaaleihin, mutta Tšekin-mestaruuden vei kuitenkin HC Bílí Tygři Liberec otteluvoitoin 4–2. ===Maajoukkueura=== Eminger on pelannut Tšekin A-maajoukkueessa kaksi ottelua. Hän teki A-maajoukkuedebyyttinsä 20. joulukuuta 2014 Channel One Cupin toisessa ottelussa Sotšissa Suomea vastaan. Hän on pelannut myös kahdeksan nuorten ja 12 poikien maaottelua. ==Tilastot== 2012–2013 Kärpät SM-liiga 36 1 6 7 14 2 0 0 0 0 2013–2014 Kärpät SM-liiga 46 3 4 7 18 9 0 1 1 4 2014–2015 Hokki Mestis 2 0 0 0 2 – – – – – Kärpät SM-liiga 18 2 1 3 0 – – – – – HC Sparta Praha ČEL 24 3 5 8 6 7 0 0 0 2 2015–2016 HC Sparta Praha ČEL 44 3 8 11 32 14 0 4 4 14 2016–2017 HC Sparta Praha ČEL 37 0 3 3 36 4 0 0 0 0 2017–2018 BK Mladá Boleslav ČEL 45 2 5 7 12 – – – – – 2018–2019 BK Mladá Boleslav ČEL 13 0 0 0 2 – – – – – HC Slovan Ústí nad Labem Tšekki 2 3 1 1 2 2 – – – – – HC Karlovy Vary ČEL 13 1 2 3 6 – – – – – 2019–2020 HC Karlovy Vary ČEL 48 2 10 12 26 2 1 0 1 2 6 kautta yhteensä ČEL 224 11 33 44 120 27 1 4 5 18 3 kautta yhteensä SM-liiga 100 6 11 17 32 11 0 1 1 4 ==Lähteet== * * ===Viitteet=== Luokka:Tšekkiläiset jääkiekkoilijat Luokka:Vuonna 1992 syntyneet Luokka:Elävät henkilöt
Kellussaniainen

Kellussaniainen tai kellusaniainen eli parikellusaniainen (Salvinia natans) on vesisaniaislaji, jota esiintyy laajasti Euraasiassa Länsi-Euroopasta Japaniin ja Indokiinaan sekä Pohjois-Afrikassa. Sen juurettomat versot elävät vedessä kelluen. Lehdet sijaitsevat kolmen kiehkuroina, niistä kaksi on soikeita kelluslehtiä ja yksi juurimaisiksi rihmoiksi muuntunut. Itiöpesäkkeet sijaitsevat juurimaisten lehtien itiökoteloissa. Kellussaniaista käytetään akvaariokasvina. == Lähteet == * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa. Helsinki Otava. * Germplasm Resources Information Network (GRIN) (levinneisyys) === Viitteet === == Aiheesta muualla == * Suomen Lajitietokeskus: Parikellussaniainen – Salvinia natans Luokka:Kellussaniaiskasvit Luokka:Akvaariokasvit
Hilseraunioinen

Hilseraunioinen (Asplenium ceterach, syn. Ceterach officinarum DC.) on kallioilla kasvava saniaislaji, jota esiintyy Keski- ja Etelä-Euroopassa. Sen talvivihannat lehdet kasvavat tiheänä ruusukkeena. Ne koostuvat parittaisista soikeista lehdyköistä, joiden alapinta on suomujen peitossa. Kuivuessaan lehdet kiertyvät rullalle, jolloin suomut suojaavat niitä kuivumiselta. Itiöpesäkkeet sijaitsevat viivamaisen kapeina ryhminä. Itiöiden kypsyttyä pesäkkeiden katesuomut ovat ruskeita. == Lähteet == * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa. Helsinki Otava. == Aiheesta muualla == * Suomen Lajitietokeskus: Asplenium ceterach Luokka:Raunioiskasvit
CAC Boomerang

CAC Boomerang on toisen maailmansodan aikainen Commonwealth Aircraft Corporationin Australiassa valmistama hävittäjälentokone. Se oli jatkokehitetty North American NA-33 -koulutuskoneesta. CAC Wirraway -harjoitushävittäjä oli tämän tyypin suora edeltäjä.Century of Flight (Viitattu 16.7.2014) Japani oli Tyynenmeren sodassa eristämässä Australian kokonaan, minkä takia Australiassa käynnistettiin pikaisesti oman hävittäjäkoneen tuotantoon tähtäävä projekti, jossa onnistuttiinkin suhteellisen hyvin. Australian kuninkaallisille ilmavoimille valmistettiin Mk I ja Mk II tuotantosarjoina noin 200 lentokonetta. Boomerangia pidettiin tulivoimaisena, kestävänä ja ketteränä hävittäjänä. Nopeudessa se hävisi jonkin verran Mitsubishi Zerolle. Huippunopeus oli 491 km/h, lakikorkeus 10 365 metriä ja enimmäislentomatka 2 575 kilometriä. CAC valmisti koneen Twin Wasp -tyyppiset tähtimoottorit amerikkalaisen alkuperäisvalmistaja Pratt & Whitneyn lisenssillä. Moottorin teho oli 1 200 hevosvoimaa.Chant, 2008: s. 86 ==Tekniset tiedot== ==Lähteet== *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 86) *Commonwealth Aircraft CA-12 Boomerang (Viitattu 16.7.2014.) ===Viitteet=== ==Aiheesta muualla== Luokka:1940-luvun hävittäjälentokoneet
Kiiltoraunioinen

Kiiltoraunioinen (Asplenium adiantum-nigrum) on raunioislaji, joka kasvaa emäksisillä kallioilla. Sitä esiintyy Euroopassa lukuun ottamatta pohjoisinta osaa, Länsi-Aasiassa, Keski-Aasiassa, Makaronesiassa, Pohjois-Afrikassa, Etelä-Afrikassa ja Pohjois-Amerikassa. Kiiltoraunioisen ruusukkeena kasvavat lehdet ovat kymmenestä 30:een senttimetriä pitkät, kahdesta kolmeen kertaan parilehdykkäiset, tummanvihreät kiiltävät ja talvivihreät. Lehtiruoti on alaosastaan kiiltävän ruskea, yläosasta vihreä. Lehtien alapinnalla sijaitsevat itiöpesäkeryhmät ovat pitkähköt. == Lähteet == * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi- Euroopassa. Helsinki Otava. * Germplasm Resources Information Network (GRIN) (levinneisyys) Luokka:Raunioiskasvit
Bertel Appelberg

Gustav Bertel Appelberg (11. heinäkuuta 1890 Kymi – 10. syyskuuta 1977 Helsinki) oli suomalainen kustannusjohtaja ja kirjallisuudentutkija. Appelberg oli aluksi työssä Helsingin yliopiston kirjastossa kunnes hän meni 1913 Söderström & Co-kustantamon palvelukseen. Hän oli kustantamon toimitusjohtajana 1917–1960. Appelberg väitteli filosofian tohtoriksi 1944. Eläköityessään hän sai professorin arvonimen. == Teoksia == * Nyländska avdelningen : En avdelningskrönika för nylänningar. Nyländska avdelningen, Helsingfors 1913 * Svenska brigaden : en skildring från Finlands frihetsstrid ; på Föreningens Finlands vänners uppdrag utgiven av Axel Boëthius ; med bidrag av B. Appelberg. Söderström, Helsingfors 1920 * Svensk litteraturhistoria för lärdomsskolor. Söderström, Helsingfors 1921, 3. uppl. 1928 * Svensk diktning i urval 1 : Äldre svensk litteratur (t.o.m. 1600-talet) jämte fornisländsk ; utg. av Bertel Appelberg et al. ; utg. av Ragnar Hollmérus och Rolf Pipping. Söderström, Helsingfors 1932, 2. uppl. 1938, 3. uppl. 1946, ny uppl. 1957 * Svensk diktning i urval 2 : 1700-talet ; utg. av Bertel Appelberg et al. ; utg. av Ragnar Hollmérus, Ralf Saxen. Söderström, Helsingfors 1930, 1947, 1961 * Svensk diktning i urval 3 : Författare, hörande till gruppen romantiker ; utg. av Bertel Appelberg et al. ; utg. av Magnus Hagelstam. Söderström, Helsingfors 1931, 1940, 1947, 1958, 1963 * Svensk diktning i urval 4 : Realismen 1830-1880 ; utg. av Bertel Appelberg et al. ; utg. av Ralf Saxén, Ingrid af Schultén. Söderström, Helsingfors 1931, 2. uppl. 1946, 3. uppl. 1957 * Svensk diktning i urval 5 : Tiden 1880-c. 1910 ; utg. av Bertel Appelberg et al. ; utg. av Bertel Appelberg, Ragnar Hollmérus. Söderström, Helsingfors 1933, 2. uppl. 1951 * Teorierna om det komiska under 1600- och 1700-talet, väitöskirja. 1944 * Problemet om det komiska : Lectio praecursoria. Helsingfors 1945 * Svensk diktning i urval 6 ; utg. av Bertel Appelberg et al. ; utg. av Olav Panelius, Christer Kihlman. Söderström, Helsingfors 1957 * Gustav Alm - Richard Malmberg. 1962 * De fyra musketörerna : Enligt Alexandre Dumas och i verkligheten. Schildt, Helsingfors 1969 == Lähteet == * * UppslagsVerket Finland : Bertel Appelberg === Viitteet === Luokka:Suomalaiset kirjankustantajat Luokka:Suomalaiset kirjallisuustieteilijät Luokka:Suomalaiset professorin arvonimen saaneet Luokka:Vuonna 1890 syntyneet Luokka:Vuonna 1977 kuolleet
Värnamo

Värnamo on taajama Värnamon kunnassa Smålandissa Ruotsissa. Taajaman ohi menee Eurooppatie E4 ja Värnamo on myös rautatiesolmukohta, jossa kohtaavat Kustbanan ja Halmstadsbanan. Taajamassa on 18 696 asukasta (31.12.2010). Väkiluku on ollut tasaisen hiljaisessa kasvussa viimeiset vuosikymmenet ja on lähes kaksinkertaistunut vuodesta 1960. Värnamon kaupunginosia ovat Alansryd, Amerika, Centrum, Doktorn, Gröndal, Helmershus, Hornaryd, Idavall, Karlsdal, Malmen, Mossle, Mosslelund, Norregård, Nylund, Rörstorp, Söderåsen, Torp, Trälleborg, Viadukten, Vråen, Västhorja, Åminne ja Östermalm. ==Historia== Värnamo perustettiin varhaisella keskiajalla Lagan-joen varteen käräjä- ja markkinapaikaksi. Vuonna 1871 Värnamo erotettiin Värnamon maalaiskunnasta itsenäiseksi kauppalaksi. Aikaisemmin Värnamo oli ollut alakauppala (ruots. lydköping), sittemmin vapaakauppala (ruots. friköping) ja vielä epäitsenäinen kauppala (ruots. municipalköping) ennen kuin siitä tuli oma kauppalakuntansa. Kauppala muutettiin kaupungiksi vuonna 1920 ja Värnamon maalaiskunta liitettiin siihen vuonna 1947. Vuodesta 1971 kaupunki on kuulunut Värnamon kuntaan, jonka keskustaajamana se toimii. ==Nähtävyyksiä== Värnamossa sijaitsee Apladalenin luonnonpuisto sekä osittain myös Store Mossen kansallispuisto. ==Media== Paikallislehti Värnamo Nyheter ilmestyy neljästi viikossa. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Powerwolf

Powerwolf on saksalainen power metal -yhtye. Yhtyeen musiikille on tyypillistä synkkä tunnelma sekä musiikillisesti että sanoituksellisesti. Yhtyeen sanoitukset kertovat yleensä ihmissusista, vampyyreista tai muista vanhoihin, erityisesti romanialaisiin, kansataruihin perustuvista tarinoista. Yhtyeen jäsenet käyttävät esiintyessään corpse painteja. == Jäsenet == * Attila Dorn – laulu * Matthew Greywolf – kitara * Charles Greywolf – basso * Roel van Helden – rummut * Falk Maria Schlegel – koskettimet, urut == Julkaisut == Studioalbumit * Return in Bloodred (2005) * Lupus Dei (2007) * Bible of the Beast (2009) * Blood of the Saints (2011) * Preachers of the Night (2013) * Blessed & Possessed (2015) *The Sacrament of Sin (2018) *Metallum Nostrum (2019) * Call of the Wild (2021) * Interludium (2023) * Wake Up the Wicked (2024) == Lähteet == Luokka:Saksalaiset power metal -yhtyeet
Erik Frisk

Karl Erik Vilhelm Frisk (29. heinäkuuta 1893 Vaasa – 1. tammikuuta 1982) oli suomalainen ruotsin kielellä kirjoittanut kirjailija. Friskin vanhemmat olivat räätälimestari Karl Valentin Frisk ja Maria Amanda Wikman. Hän pääsi ylioppilaaksi 1916 ja toimi sittemmin lehtimiehenä. Frisk asui Kangasalla. == Teoksia == * Kapten Martins sju dagar : roman. Schildt, Helsingfors 1929 == Lähteet == * * Projekt Runeberg : Svenskt författarlexikon 1 : 1900-1940 == Viitteet == Luokka:Suomenruotsalaiset kirjailijat Luokka:Vuonna 1893 syntyneet Luokka:Vuonna 1982 kuolleet
Luhtakuirisammal

Luhtakuirisammal (Calliergon cordifolium) on väkäsammalten heimoon kuuluva lehtisammallaji, jota esiintyy Maan pohjoispuoliskolla ja Uudessa-Seelannissa. Luhtakuirisammal kasvaa alustanmyötäisesti melko kookkaaksi, viidestä kahteentoista senttimetriä pitkäksi. Versot haarautuvat epäsäännöllisesti. Lehdet ovat tyveltä leveät, tasaisesti kapenevat, melko tylppäkärkiset. Itiöpesäkkeitä esiintyy toisinaan, ne kehittyvät varren sivulle. == Lähteet == * Rikkinen, Jouko 2008: Jäkälät & sammalet Suomen luonnossa. Kustannusosakeyhtiö Otava, Helsinki. * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. === Viitteet === Luokka:Palmikkosammalet (lahko)
Kalvaskuirisammal

Kalvaskuirisammal (Straminergon stramineum) on väkäsammalten heimoon kuuluva lehtisammallaji, jota esiintyy Maan pohjoispuoliskolla ja Australiassa. Se on ainoa laji Straminergon-suvussa. Kalvaskuirisammalen verso on hyvin ohut ja usein vähähaarainen. Lehdet kasvavat tiiviin varrenmyötäisesti. Varsilehdet ovat leveän soikean kielimäisiä ja kuperia, haaralehdet pienempiä ja kapeampia. Lehden keskisuoni ulottuu puoleen väliin. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa. Helsinki Otava. === Viitteet === Luokka:Palmikkosammalet (lahko)
Vilho Malinen

Vilho Emil Malinen (7. toukokuuta 1891 Viipuri – 13. maaliskuuta 1947 Turku)Sosialisti, 1947, No 75, sivu 7, julkaistu 2.4.1947I Åbo forsamlingar, 13 mars: Skriftställaren Vilho Emil Malinen 55 år 10 mån, 8 dgr, Åbo Underrättelser, 1947, No 87, sivu 2, julkaistu 31.3.1947 oli suomalainen näytelmäkirjailija, näyttelijä ja teatterinjohtaja.Uusi huvinäytelmä. Wilho Malinen: Ties mikä lie. Gummeruksen näytelmäsarjaan on liitetty Wilho Malisen, näyttelijän ja teatterinjohtajan, näppärästi kokoonpantu ja kehitetty uusin 4 näytöksinen huvinäytelmä, Uusimaa, 1920, No 106, sivu 4, julkaistu 22.9.1920Kieltolakirikokset, näyttelijä Vilho Emil Malinen 250 mk, Hämeen Kansa, 1929, No 162, sivu 2, julkaistu 27.8.1929Näytäntökauden alkaessa, Työväen Näyttämötaide: Suomen Työväen Näyttämöiden Liiton äänenkannattaja, 1929, No 10-11, sivu 17, julkaistu 1.8.1929Innon näyttämö, Sosialisti, 1915, No 55, sivu 3, julkaistu 8.3.1915 Malinen toimi näyttelijäseurueiden ja teatterien johtajana, muun muassa Kymin Työväen NäyttämölläKarhulan Työväen Näyttämöltä, Työväen Näyttämötaide: Suomen Työväen Näyttämöiden Liiton äänenkannattaja, 1929, No 1, sivu 9, julkaistu 1.1.1929 ja Innon näyttämöllä Turussa.Innon Näyttämö, Sosialisti 1915, No 16, sivu 4, julkaistu 21.1.1915 Malisen vanhemmat olivat räätäli Wilhelm Henrik Malinen ja Fredrika Latwa. Puoliso oli Hulda Matilda (o.s. Tammi).Turun Lehti, 1916, No 83, sivu 2, julkaistu 25.7.1916 == Teoksia == * Voipula : 1-näyt. huvinäytelmä. Näytelmäkirjasto n:o 145. Kirja, Helsinki 1917, 2. painos 1920 * Ties mikä lie! : nelinäytöksinen huvinäytelmä. Gummeruksen näytelmiä n:o 17. Gummerus 1920 * Lentomuisku : 1 näyt. huvinäytelmä. Seuranäytelmiä n:o 15. Hämeen Kansa, Hämeenlinna 1929 == Lähteet == * === Viitteet === Luokka:Suomalaiset näytelmäkirjailijat Luokka:Suomalaiset teatterinjohtajat Luokka: Suomalaiset näyttelijät Luokka:Vuonna 1891 syntyneet Luokka:Vuonna 1947 kuolleet
Sirohavusammal

Sirohavusammal (Thuidium assimile) on havusammalten heimoon kuuluva lehtisammallaji. Sitä esiintyy Maan pohjoispuoliskolla lauhkealla ja havumetsävyöhykkeellä. Sirohavusammal muistuttaa lehtohavusammalta (Thuidium tamariscinum), mutta on väriltään kellanvihreä eikä tummanvihreä ja varsilehtien kärjet ovat erilaiset, pitkät ja kapeat. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa. Helsinki Otava. === Viitteet === == Aiheesta muualla == *Luopioisten kasvisto: Sirohavusammal (Thuidium assimile) Luokka:Havusammalet
Oksalyylikloridi

Oksalyylikloridi eli etaanidioyylikloridi (C2O2Cl2) on happoklorideihin kuuluva orgaaninen yhdiste. Sitä käytetään orgaanisessa synteesissä. ==Ominaisuudet, valmistus ja käyttö== Oksalyylikloridi on huoneenlämpötilassa väritöntä nestettä. Se reagoi veden kanssa muodostaen oksaalihappoa ja suolahappoa, alkoholien kanssa muodostaen oksaalihapon estereitä ja amiinien kanssa amideja.Hiroyuki Sawada & Toru Murakam: Oxalic acid, Kirk-Othmer Encyclopedia of Chemical Technology, John Wiley & Sons, New York, 2003. Viitattu 13.09.2012 Oksalyylikloridia valmistetaan oksaalihapon ja fosforipentakloridin välisellä reaktiolla. Sitä käytetään agrokemikaalien, lääkeaineiden ja muiden hienokemikaalien valmistuksessa. Oksalyylikloridi reagoi karboksyylihappojen kanssa muodostaen muita happoklorideja, hiilimonoksidia ja hiilidioksidia. Katalyyttinä reaktiossa käytetään dimetyyliformamidia. Toinen reaktio, jossa oksalyylikloridia käytetään usein on Swern-hapetus. Siinä oksalyylikloridi ja dimetyylisulfoksidi hapettavat alkoholit aldehydeiksi tai ketoneiksi. ==Lähteet== Luokka:Happokloridit
Lehtonokkasammal

Lehtonokkasammal (Eurhynchium angustirete) on suikerosammalten heimoon kuuluva lehtisammallaji. Sitä esiintyy Euraasiassa lauhkealla vyöhykkeellä jokseenkin mantereisella alueella Lehtonokkasammal on isonokkasammalen (Eurhynchium striatum) kaltainen, mutta sen lehdet ovat lyhyempiä ja tylppiä. Sitä on pidetty myös isonokkasammalen alalajina Eurhynchium striatum ssp. zetterstedtii (Störmer) Podp. Laji on kaksikotinen ja harvoin itiöpesäkkeellinen. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa. Helsinki Otava. === Viitteet === == Aiheesta muualla == *Luopioisten kasvisto: Lehtonokkasammal (Eurhynchium angustirete) *Pinkka, Lajintuntemuksen oppimisympäristö: Lehtonokkasammal (Eurhynchium angustirete) Luokka:Suikerosammalet (heimo)
Astroturfing

Astroturfing tai astroturffaus tarkoittaa maksettujen mielipiteiden hyödyntämistä viestinnässä. Astroturffauksessa mainostaja tai poliittinen ryhmä joko maksaa todellisille ihmisille suosiollisista lausunnoista tai luo keksittyjä henkilöllisyyksiä saadakseen positiivista näkyvyyttä mediassa. Astroturffauksessa yritetään luoda vaikutelma siitä, että yhteisössä on laaja tuki jollekin politiikalle, henkilölle tai tuotteelle, vaikka todellisuudessa tällaista tukea ei ole. Astroturfingissa käytetään yleisön harhautukseen tekaistuja henkilöllisyyksiä sekä keksittyjä painostusryhmiä. Näin uskotellaan, että astroturfingin avulla markkinoitu näkemys vastaa yleistä mielipidettä. Englanninkielinen termi on peräisin AstroTurf-merkkisestä tekonurmesta, millä ironisoidaan sitä, että maksetut mielipiteet naamioidaan aidoiksi ”ruohonjuuritason” kansalaismielipiteiksi. Käsitteen suomenkielisiksi vastineiksi on esitetty muun muassa sanoja valekannatus, mielipidelannoitus, lumetus, valekomppaus ja palkkatrollaus. Termi nousi julkisuuteen Suomessa syksyllä 2012, kun astroturffausta mahdollisesti käytettiin mielipiteenmuokkauksessa 1,8 miljardin euron potilastietojärjestelmähankinnan (Apotti-hanke) julkisuuskeskustelussa. == Katso myös == * Haamuhenkilö * Peiteorganisaatio * Vaikuttajamarkkinointi == Lähteet == Luokka:Tiedotus- ja suhdetoiminta
Pöytätennis kesäolympialaisissa 1992 – miesten nelinpeli

Pöytätenniksen miesten nelinpeli Barcelonan kesäolympialaisissa 1992 alkoi 28. heinäkuuta ja finaali pelattiin 4. elokuuta 1992. Osallistujia oli 23 maasta yhteensä 60 urheilijaa. == Puolivälieristä eteenpäin == {{Turnauspuu8 pronssiotteluton |1.8.| Kang / Lee |3| Ma / Yu|2 |1.8.| Grujić / Lupulesku|0| Fetzner / Roßkopf|3 |1.8.| Kim / Yoo|3| Mazunov / Mazunov|0 |1.8.| Eloi / Gatien|1| Lu / Wang|3 |3.8.| Kang / Lee|0| Fetzner / Roßkopf|3 |3.8.| Kim / Yoo|1| Lu / Wang|3 |4.8.| Fetzner / Roßkopf|2| Lu / Wang|3 }} === Välierät === === Loppuottelu === == Mitalistit == Sija Maa Pelaajat 1 Lu Lin & Wang Tao 2 Steffen Fetzner & Jörg Roßkopf 3 Kang Hee Chan & Lee Chul Seung Kim Taek Soo & Yoo Nam-Kyu == Lähteet == * ITTF: Barcelona 1992, Men's Doubles miesten nelinpeli
Ohrakryynivelli

Ohrakryynivelli on vanha satakuntalainen perinneruoka. Se valmistetaan keittämällä kokonaisia ohraryynejä maidossa niin kauan, että ne pehmenevät ja tulevat väriltään punertavaksi. Mausteeksi velliin lisätään hieman suolaa. Keittäminen kestää kokonaisuudessaan noin 4–5 tuntia. Ohrakryynivelli on Satakunnassa suosittu perinneruoka, sitä myydään yleisesti esimerkiksi toreilla ja erilaisilla markkinoilla. Muualla Suomessa valmistetaan lähinnä ohraryynipuuroa. Vanhan sananlaskun mukaan ohrakryynivelli paksuuntuu koko ajan Kokemäenjokea ylävirtaan kuljettaessa, kunnes Tampereelle saavuttaessa se on jo muuttunut puuroksi. ==Lähteet== *Ohrakryynivellin salaisuus, Uusi Pori 23.9.2009.'' Luokka:Keitot Luokka:Suomalainen keittiö
Se kuulee jotai äänii ku se kattelee tonne...

Se kuulee jotai äänii ku se kattelee tonne... on Vitun kova ääni -nimisen rap- duon toinen pitkäsoitto, joka julkaistiin 3rd Rail Musicin kautta 29. elokuuta 2012. Albumi nousi julkaisuviikollaan Suomen virallisen albumilistan 29. sijalle. Albumin kappaleesta "Sienestä" julkaistiin musiikkivideo elokuun alussa 2012. Kappale "Ulottuvuudesta viis" julkaistiin "rap-henkisemmällä" biitillä OG Ikosen kesäkuussa 2012 julkaistulla OG Mixtapella. == Kappaleet == # # # # # # # # # # # == Arvostelut == * Desibeli.net: Desibeli.net * Nuorgam: 78/100Nuorgam * Redrum-187: Redrum-187 * Tuoreet Platat: Tuoreet Platat * V2.fi: V2.fi == Lähteet == Luokka:Vitun kovan äänen albumit Luokka:Vuoden 2012 albumit
Butiken på Landet

Butiken på Landet on ruotsalainen vaatteita myyvien liikkeiden yhteenliittymä. Yrityksellä on 12 liikettä Ruotsissa ja neljä Suomessa. Ne toimivat kaikki itsenäisesti yhteisen nimen alla. Butiken på Landetin liikkeet sijaitsevat nimensä mukaisesti maaseudulla taajamien ulkopuolella. Ne ovat maatilojen ja kartanoiden yhteydessä, myymälöiksi muutetuissa vanhoissa maatalousrakennuksissa. Butiken på Landet on keskittynyt myymään eurooppalaisten valmistajien laatumerkkejä. ==Liikkeet Suomessa== *Fiskarsin ruukki, Fiskari, Raasepori *Kulloon kartano, Kulloo, Porvoo *Kuikon tila, Huittinen *Wehmaan kartano, Juva ==Lähteet== *Butiken på Landetin kotisivut Luokka:Vaateliikkeet
Bebop (täsmennyssivu)

Bebop tai Bepop voi viitata seuraaviin asioihin: *Bebop, jazzin tyylisuunta *Bebop, sarjakuvahahmo *Bepop, kauppakeskus
Barleria obtusa

Barleria obtusa on akanttikasvien (Acanthaceae) heimoon kuuluva eteläafrikkalainen särmiölaji, jota kasvatetaan koristekasvina. Barleria obtusan lehdet ovat pehmeät, harmaanvihreät ja hennon nukkamaisen karvan peittämät. Se kukkii violetein kukin syksyllä, Etelä-Afrikassa kukinta ajoittuu huhti–toukokuulle. Sen kasvutapa riippuu valaistusoloista: auringossa siitä tulee tuuhea pieni pensas, varjossa se kasvattaa pitkiä roikkomaisia oksia. Kasvi houkuttelee perhosia puutarhaan.http://www.plantbook.co.za/plantindex/85-Barleria-obtusa Barleria obtusa elää luonnonvaraisena laajoilla alueilla Etelä-Afrikassa: sen levinneisyysaluetta ovat maan provinssit Itä-Kap, KwaZulu-Natal, Mpumalanga, Limpopo, Luoteismaakunta ja Gauteng. Tyypillisiä kasvupaikkoja ovat kukkulat ja metsänreuna. == Lähteet == Luokka:Akanttikasvit
Solistitium Records

Solistitium Records oli saksalainen levy-yhtiö, joka keskittyi black metal -musiikin julkaisemiseen. ==Yhtyeitä== * Autumn Verses * Azure * Behemoth * Darkwoods My Betrothed * Helheim * Hin Onde * Horna * Isvind * Nattvindens Gråt * Perished * Trollfest * Tunrida * Vultyr * Wyrd * Thromdarr Luokka:Saksalaiset levy-yhtiöt Luokka:Metallimusiikin levy-yhtiöt Luokka:Black metal -levy-yhtiöt
Vapausaste (mekaniikka)

Vapausaste tarkoittaa kappaleelle mahdollista liikkeen suuntaa. Kolmiulotteisessa avaruudessa vapaasti liikkuvalla jäykällä kappaleella vapausasteita on kuusi: == Liikkumisen vapausasteet == # Liike eteen ja taakse # Liike oikealle ja vasemmalle # Liike ylös ja alas == Pyörimisen vapausasteet == # Vaakasuuntainen pyöriminen # Pystysuuntainen pyöriminen # Sivusuuntainen pyöriminen Luokka:Klassinen mekaniikka
Sweat (A La La La La Long)

Sweat (A La La La La Long) on Inner Circle -yhtyeen vuonna 1992 julkaisema single, joka julkaistiin Bad to the Bone -albumilla. Single menestyi erityisesti Euroopassa, jossa se nousi monissa maissa musiikkilistoilla kymmenen parhaan joukkoon, kuten Itävallassa, Irlannissa, Norjassa ja Ruotsissa. Single pysyi listoilla Saksassa kuusi ja Sveitsissä kaksitoista viikkoa. Se menestyi myös Australiassa ja Uudessa-Seelannissa, joista Australiassa se ylsi toiselle ja Uudessa-Seelannissa ensimmäiselle sijalle. Britanniassa single ylsi kolmannelle sijalle ja Yhdysvalloissa sijalle 16. Kappale myös saavutti sijan 94 Triple J. Hottest 100, 1993 -listalla. ==Kappalelista== CD maxi # # # # 12" maxi Europe # # # U.S. # # # # # # 7" single # # Kasetti # # # # CD maxi - Remixes # # # # # ==Listasijoitukset ja myynnit== ====Sijoitukset==== Listat (1992/93) Sija Australian ARIA Singles Chart 2 Austrian Singles Chart 2 Belgium (VRT Top 30 Flanders) 1 Dutch Top 40 1 French SNEP Singles Chart 12 German Singles Chart 1 Irish Singles Chart 3 New Zealand RIANZ Singles Chart 1 Norwegian Singles Chart 8 Swedish Singles Chart 2 Swiss Singles Chart 1 UK Singles Chart 3 U.S. Billboard Hot 100 16 U.S. Billboard Hot R&B;/Hip Hop Songs 73 U.S. Billboard Rhythmic Top 40 22 U.S. Billboard Top 40 Mainstream 8 ====Vuoden päätöslistat==== Loppuvuoden sijoitukset (1992) Sija Austrian Singles Chart 22 Dutch Top 40 4 Swiss Singles Chart 17 German Chart 4 Loppuvuoden sijoitukset (1993) Sija Australian Singles Chart 4 U.S. Billboard Hot 100 77 ====Myynnit==== Maa Palkinto Päivämäärä Myynnit Itävalta Kultaa 7. tammikuuta 1993 15 000 Saksa Platinaa 1992 500 000 Iso-Britannia Hopeaa 1. toukokuuta 1993 200 000 ==Katso myös== * Island Records ==Lähteet== Luokka:Vuoden 1992 kappaleet Luokka:Inner Circlen kappaleet
Kesäharso

Kesäharso eli kesäraunikki (Gypsophila elegans) on kohokkikasvien (Caryophyllaceae) heimoon kuuluva ruohovartinen kasvi. Lajia käytetään myös koristekasvina.Retkeilykasvio 1998, s. 122. == Ulkonäkö ja koko == Yksivuotinen kesäharso kasvaa 20–50 cm korkeaksi. Kasvi on puhtaanvihreä, kalju ja haarova. Lehtien muoto vaihtelee pitkulaisista lähes tasasoukkiin ja ne ovat 3–13 mm leveät. Kukinto on harsu, runsaskukkainen viuhko. Kukkaperät ovat monta kertaa verhiön pituisia. Verhiö on 3–5 mm pitkä, kellomainen, valkojuovainen ja viisiliuskainen. Ulkoverhiö puuttuu. Terälehdet ovat valkoisia tai punertavia, kynnellisiä ja 8–15 mm pitkiä. Emin vartaloita on kaksi kappaletta. Suomessa kesäharso kukkii heinä-elokuussa. Hedelmä on neliliuskaisesti aukeava kota.Suuri Pohjolan kasvio 2005, s. 153. == Levinneisyys == Kesäharso on alun perin kotoisin Vähästä-Aasiasta ja Kaukasukselta, mutta sitä tavataan monin paikoin muuallakin villiintyneenä uustulokkaana, muun muassa Fennoskandiassa.Den virtuella floran: Sommarslöja Viitattu 13.9.2012. Suomessa kesäharso on harvinainen viljelykarkulainen tai satunnainen uustulokas eri puolilta maata Etelä-Lappia myöten.Lampinen, R., Lahti, T. & Heikkinen, M. 2012: Kasviatlas 2011: Kesäharson levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 13.9.2012. == Elinympäristö == Villiintyneenä kesäharsoa tavataan pihoilla, joutomailla ja lastauspaikoilla. == Käyttö == Kesäharsoa viljellään kesäkukkana puutarhoissa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == *Kasviatlas 2022: Kesäharson levinneisyys Suomessa. *Pinkka, Lajintuntemuksen oppimisympäristö: Kesäharso (Gypsophila elegans) *Luontoportti: Kesäharso (Gypsophila elegans) *ITIS: Gypsophila elegans *United States Department of Agriculture (USDA): Gypsophila elegans Luokka:Raunikit
The Go-Go’s

The Go-Go’s on yhdysvaltalainen rock-yhtye, joka perustettiin vuonna 1978 Los Angelesissa. Yhtye oli ensimmäinen naisyhtye, joka kirjoitti ja esitti omat kappaleensa päästen samalla Billboard-listalle. ==Jäsenet== Kuva:The Go-Gos - Belinda Carlisle.jpg|Belinda Carlisle – laulu Kuva:The Go-Gos - Gina Schock.jpg|Gina Shchock – rummut Kuva:The Go-Gos - Kathy Valentine.jpg|Kathy Valentine – basso Kuva:The Go-Gos - Charlotte Caffey on guitar.jpg|Charlotte Caffey – kitara Kuva:Janewiedlin.jpg|Jane Wiedlin – laulu, kitara ==Diskografia== ===Studioalbumit=== *Beauty and the Beat (1981) *Vacation (1982) *Talk Show (1984) *God Bless The Go-Go’s (2001) ===Kokoelmat=== *Greastest (1990) *Return to the Valley of the Go-Go’s (1994) *VH1 Behind the Music: Go-Go’s Collection (2000) == Aiheesta muualla == * Yhtyeen kotisivut Luokka:Yhdysvaltalaiset rockyhtyeet
Bloch MB.150

Bloch MB.150-155 oli ranskalainen toisen maailmansodan aikainen hävittäjälentokonesarja. Näistä MB.150 ei tullut tuotantoon, sen sijaan MB.152 osoittautui kelvolliseksi hävittäjäkoneeksi. Sarjan viimeinen malli oli MB.157, josta valmistui vain pelkkä prototyyppi. Konetyyppiä ehdittiin valmistaa pieni määrä ennen Ranskan valtausta vuonna 1940. Malleja MB.151 ja MB.152 tuotettiin yhteensä 140 kappalettaHumble 1976 s. 11. MB.150-sarjan koneissa voimalaitteena käytettiin Gnome-Rhônen valmistamia kaksirivisiä tähtimoottoreita. Yhdysvaltalaisvalmisteisten, tehokkaampien ja kevyempien tähtimoottorien (lähinnä Pratt & Whitney Twin Wasp) ehdittiin myös suunnitella. MB.150-sarjan koneiden siivet olivat trapetsimuotoiset. Sarjan taistelukykyisintä hävittäjäkonetta, MB.155:ttä, käytti Vichyn hallitus. Siinä oli varhaisia edeltäjiään tehokkaampi Gnome-Rhône 14N tähtimoottori, minkä lisäksi tyyppi oli edeltäjiään aerodynaamisempi. MB.155:ssä oli myös edeltäjiinsä nähden paksumpi panssarointi. MB.150-sarjan koneet suunnitteli ranskalainen Marcel Bloch, joka vaihtoi nimensä myöhemmin Dassaultiksi. == Tekniset tiedot (MB.152 C.1) == == Tekniset tiedot (MB.155) == == Lähteet == * * * * === Viitteet === Luokka:Ranskalaiset hävittäjälentokoneet Luokka:1930-luvun hävittäjälentokoneet MB.150
Pelikaanipiippuköynnös

Pelikaanipiippuköynnös (Aristolochia gigantea) on eteläamerikkalainen köynnöskasvi. Sen lehdet ovat kolmikulmaiset tai sydämenmuotoiset, halkaisijaltaan noin 15 cm. Kukka on lähes 60 cm pitkä pussi, jossa on viininpunaisella pohjalla norsunluunvärisiä juovia. Kukan keskusta on keltainen, ja se tuoksuu sitruunalta. Hedelmä on noin 8 cm pitkä ja 2-3 cm leveä. Litteitä, 5 x 7 mm kokoisia siemeniä on jokaisessa hedelmässä paljon. Pelikaanipiippuköynnös kasvaa Panamasta Brasiliaan ulottuvalla alueella. Sitä on käytetty kansanlääkinnässä rohdoksena, Costa Ricassa sillä on lääkitty käärmeenpuremia. 2000-luvun tutkimuksissa on osoitettu että siinä on aineita, jotka hillitsevät keihäskäärmeen pureman aiheuttamaa verenvuotoa. Kasvi itse on kuitenkin myös myrkyllinen, ja sen rohdoskäytöstä varoitellaan, sillä se voi aiheuttaa parantumattomia munuaisvaurioita. == Lähteet == Luokka:Piippukukat
Bad Boys (Inner Circlen kappale)

Bad Boys on Inner Circlen alun perin vuonna 1987 tekemä kappale, josta tuli menestyssingle vasta myöhemmin vuonna 1993. Se tuli tunnetuksi esimerkiksi, kun sitä käytettiin Lain nimessä -sarjassa, jossa tunnusmusiikkina oli kappaleen normaali versio ja ohjelman lopussa käytettiin instrumentaaliversiota. Lisäksi se on Bad Boys -elokuvasarjan tunnuskappale, joka on soinut kaikissa neljässä vuosien 1995–2024 aikana julkaistuissa elokuvissa. ==Historia== Laulu julkaistiin alun perin vuonna 1987 One Way- albumille, mutta vuonna 1993 se julkaistiin singlenä sen nykyisellä nimellä. Se ylsi kappalelistoilla sijalle 53 Isossa-Britanniassa ja sijalle 8 Yhdysvalloissa, saavuttaen lopulta kultarajan. Bad Boys julkaistiin myös Inner Circlen Sweat (A La La La La Long)-singlen B-puoleisena singlenä. "Bad Boys" valittiin tunnusmusiikiksi Lain nimessä -sarjaan, koska sen eräs tuottaja sattui olemaan Inner Circle-fani. 1990-luvulla suosiossa ollutta kappaletta käytettiin myös Will Smithin ja Martin Lawrencen toiminta/komediaelokuvassa Bad Boys sekä sen seuraajaelokuvassa Bad Boys 2 (jotkut kappaleen sanoista laulaa molemmissa elokuvissa Smith ja Lawrence). Kappaleessa viitataan "Sheriff John Browniin", joka oli Bob Marleyn I Shot the Sheriff-laulussa tapettu sheriffi. Kappaleen instrumentaalinen versio soi "In Drag Net"-bonustasossa pelissä Gex: Enter the Gecko. ==Listasijoitukset== ====Listat==== Listat (1993) Sija U.S. Billboard Hot 100 8 U.S. R&B;/Hip-Hop Songs 58 Listat (1991) Sija Suomi (Suomen virallinen lista) 1 Norja (VG-lista) 1 ==== Loppuvuoden sijoitukset ==== Listat (1993) Position U.S. Billboard Hot 100 69 ==Lähteet== Luokka:Vuoden 1987 kappaleet Luokka:Inner Circlen kappaleet
Cercopithecus lomamiensis

Cercopithecus lomamiensis on vanhan maailman häntäapinoihin kuuluva kädellislaji, joka löydettiin Kongon demokraattisesta tasavallasta Lomamin jokialueelta. Paikalliset asukkaat käyttävät lajista nimitystä lesula. Tutkijat löysivät lajin vuonna 2007 ja sen olemassaolo vahvistettiin Plos One -nimisessä tieteellisessä julkaisussa vuonna 2012. Laji on toinen vuoden 1984 jälkeen löydetty uusi afrikkalainen apinalaji. Cercopithecus lomamiensis -marakattilaji elää Kongon demokraattisen tasavallan sademetsissä. Vuonna 2007 löytyi kuitenkin vankeudessa elävä yksilö Opalan kylästä. Sittemmin lajia on nähty myös luonnossa. Lajin elinalue sijaitsee Lomami- ja Tshuapa-jokien välissä maan keskiosissa. Cercopithecus lomamiensis on vaarantunut metsästyksen vuoksi. Sen suojeleminen voi olla hankalaa, sillä suppealla alueella elävä laji voi muuttua vaarantuneesta uhanalaiseksi muutamassa vuodessa. Antropologi Kate Detweilerin mukaan oli onni, että apina löydettiin kun se vielä voidaan pelastaa. Lajin suojelemiseksi on ehdotettu perustettavaksi uusi Lomanin kansallispuisto. File:Cercopithecus lomamiensis Juv.jpg|Nuoria yksilöitä File:Cercopithecus lomamiensis MaleP.jpg|Uros == Lähteet == == Aiheesta muualla == * Wallius, Aniina: Afrikasta löytyi tuntematon marakattilaji 13.9.2012. Yle. Luokka:Marakattiapinat
Öljytuikku

thumb|Yksinkertainen savesta valmistettu intialainen öljytuikku Öljytuikku on pieni alkeellinen öljylamppu, joka palaa avoliekillä. Öljytuikut ovat varhaisimpia öljylamppuja eikä niissä ole kuin öljysäiliö ja sydänlanka. Öljysäiliö voi olla myös pelkkä avoin kuppi. Suomessa öljytuikkuja on käytetty erityisesti saunassa ja niitä on kutsuttu nimellä (sauna)tuiju. Tuijuissa on käytetty polttoaineena pääosin hamppuöljyä. Öljylamppuja on käytetty jo esihistoriallisena aikana. Öljyn koostumus on vaihdellut ja se on saattanut koostua kasviöljystä tai eläinrasvasta. Muinaiset kreikkalaiset ja roomalaiset käyttivät oliiviöljyä, intialaiset rasvaa ja persialaiset maaöljyä. Välimeren maissa oliiviöljylamput pysyivät laajassa käytössä pitkälti 1800-luvulle, maaseudulla ja pienissä kylissä 1900-luvullekin. Ortodoksinen kirkko käyttää edelleen vastaavanlaisia lampukka-nimellä kutsuttavia öljytuikkuja. == Lähteet == Luokka:Valaisimet Luokka:Lamput
Donna Vekić

Donna Vekić (s. 28. kesäkuuta 1996 Osijek) on kroatialainen tennispelaaja. Hän on voittanut urallaan neljä WTA-turnausta kaksinpelissä. Parhaimmillaan hän on ollut kaksinpelissä WTA-listan sijalla 19 marraskuussa 2019. Syyskuussa 2012 Vekić pääsi 16-vuotiaana Taškentissa, uransa ensimmäisessä WTA-turnauksessaan loppuotteluun, jossa hän hävisi Irina-Camelia Begulle. Ensimmäisen WTA- turnausvoittonsa hän saavutti Kuala Lumpurin turnauksessa huhtikuussa 2014 voitettuaan loppuottelussa Dominika Cibulkován. Vekić voitti hopeaa Pariisin olympialaisissa. == Lähteet == == Aiheesta muualla == *Donna Vekićin kotisivut Luokka:Kroatialaiset tennispelaajat Luokka:Kroatialaiset olympiamitalistit Luokka:Vuonna 1996 syntyneet Luokka:Elävät henkilöt
Petri Nieminen

Petri Nieminen (s. 26. marraskuuta 1963 Tampere) on entinen suomalainen jalkapalloilija. Hän edusti SM-sarjassa Porin Pallo-Tovereita vuosina 1984–1987 ja Rovaniemen Palloseuraa 1988–1989. Veikkausliigassa hän pelasi PPT:ssä ja FC Jazzissa kaudet 1991–1992. Yhteensä Nieminen pelasi urallaan 174 pääsarjaottelua ja teki niissä 21 maalia. SM-pronssia Nieminen voitti molempina RoPS:n kausinaan sekä FC Jazzissa vuonna 1992. Pelaajauransa jälkeen Nieminen on toiminut juniorivalmennuksen parissa sekä valmentanut muun muassa Pirkkalan Jalkapalloklubia Kolmosessa. Petri Niemisen veljet Marko ja Rami Nieminen ovat myös entisiä jalkapalloilijoita. Veljekset ovat pelanneet Suomessa yhteensä 768 pääsarjaottelua. ==Lähteet== *Veikkausliigan tilastohistoria Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1963 syntyneet Luokka:Elävät henkilöt
Petri Nieminen (täsmennyssivu)

Petri Nieminen voi viitata seuraaviin henkilöihin: *Petri Nieminen, suomalainen jalkapalloilija *Petri Nieminen (säveltäjä), suomalainen säveltäjä
Etelänsirkkahaukka

Etelänsirkkahaukka (Ictinia plumbea) on pieni sirkkahaukkojen sukuun kuuluva haukkalaji, joka syö pääasiassa hyönteisiä. Se elää Etelä- ja Väli-Amerikassa. Laji muistuttaa paljon samaan sukuun kuuluvaa sirkkahaukkaa. == Ulkonäkö ja koko == Aikuisen etelänsirkkahaukan pituus on 34–37 senttimetriä, siipien kärkiväli 84–94 senttimetriä ja pyrstön pituus noin 14 senttimetriä. Se painaa keskimäärin 279 grammaa, ja naaras on hieman koirasta isompi. Haukka on pääväriltään tummanharmaa, mutta pyrstö on musta ja jalat ovat oranssit. Silmät ovat verenpunaiset. Mustat ja valkoraidalliset siivet ovat pitkät ja ulottuvat pyrstöön asti. Pää on leveä ja pyöreä. Laji muistuttaa samaan sukuun kuuluvaa sirkkahaukkaa (Ictinia mississippiensis). == Levinneisyys ja elinympäristö == Etelänsirkkahaukka elää ympäri vuoden Etelä-Amerikassa Argentiinassa, Boliviassa, Brasiliassa, Ecuadorissa, Ranskan Guayanassa, Guyanassa, Kolumbiassa, Paraguayssa, Perussa, Surinamessa, Trinidad ja Tobagossa ja Venezuelassa. Kesällä lajia tavataan myös Väli-Amerikassa Belizessä, Costa Ricassa, El Salvadorissa, Guatemalassa, Hondurasissa, Meksikossa, Nicaraguassa ja Panamassa. Yhteensä lajin elinalue on noin 13 100 000 neliökilometrin laajuinen. Etelänsirkkahaukka viihtyy kosteilla alangoilla, savanneilla, metsien reunoilla ja avoimilla laitumilla. Sitä ei tavata lainkaan tiheistä metsistä eikä 1 500 metriä korkeammalta. == Ravinto == Etelänsirkkahaukan ruokavaliosta yli 90 prosenttia koostuu erilaista hyönteisistä (termiitit, sudenkorennot, kovakuoriaiset, kaskaat ja muurahaiset), joita se nappaa usein suoraan lennosta. Se syö myös lepakoita, lintuja, liskoja ja käärmeitä. == Pesintä == Etelänsirkkahaukan pesä on pienehkö, oksista rakennettu kuppi korkean ja paljaan puun latvassa. Pesä on vuorattu lehdillä. Samaa pesää voidaan käyttää useana vuonna. Pesintä alkaa maaliskuussa. Naaras munii useimmiten yhden, joskus kaksi sinertävänvalkoista munaa, joissa on usein rusehtavia läikkiä. Munien keskimääräinen koko on 41×35 millimetriä. Kummatkin vanhemmat osallistuvat poikasten hoitoon. Kuoriutuneet poikaset ovat kokonaan valkoisia, lukuun ottamatta mustia silmiä. Poikaset ovat untuvikkoja yli kuukauden ikäisiksi asti. Vain noin kolmannes selviää aikuiseksi asti. Laji on todennäköisesti yksiavioinen. == Ääntely == Etelänsirkkahaukka on yleensä hiljainen, mutta eniten se ääntelee pesimäkaudella. Lajin kutsu on kimeä ”phee-phew”. Soidinääntä kuvaillaan usein hiljaiseksi laskevaksi sarjaksi. == Lähteet == Luokka:59.3 Linnut Luokka:Haukat
Kuningas lähtee Ranskaan (elokuva)

Kuningas lähtee Ranskaan on Anssi Mänttärin ohjaama elokuva vuodelta 1986. Se perustuu Paavo Haavikon näytelmään Kuningas lähtee Ranskaan (1974) ja siitä tehtyyn kuunnelmaan, joka on esitetty Yleisradiossa 18. toukokuuta 1975. Elokuva Haavikon näytelmästä oli Mänttärin pitkäaikainen haave, joka toteutui monien vaiheiden jälkeen vihdoin 1986. Se on tutkielma vallasta ja vallankäytöstä, Mänttärin mukaan: "Se miten valta kietoutuu eri rooleihin, miten se muovaa ihmistä, vallan salakavala ote ihmisiin – nämä teemat ovat yleispäteviä." Aikalaisarvioissa elokuvaa sanotaan kauniiksi, ja mustavalkoisuutta pidetään puhuvana. Kriitikoiden näkemykset ovat kuitenkin varovaisia sisällön ja näyttelijätyön suhteen: Haavikon ajatukset eivät pääse esiin, vaan "ovat jääneet hänen yksityisomaisuudekseen, ne eivät koskaan tavoita sitä ironian pintaa johon niiden on tarkoitus katsojan iloksi – – pulpahdella. – – historiaan pakeneminen ja illuusioitten riisuminen jää katteettomaksi. – – ironia jää liian hienoksi. Sen vaistoaa muttei näe" ja "Henkilöt – – pyrkivät käymään vaarallisen mekaanisiksi ja puhekuoron omaisiksi". ==Näyttelijät== ==Lähteet== ==Aiheesta muualla== *Kava.fi Luokka:Anssi Mänttärin ohjaamat elokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Vuoden 1986 suomalaiset elokuvat
Ruskoperälepinkäinen

Ruskoperälepinkäinen (Lanius schach) on lepinkäisiin kuuluva varpuslintu. ==Ulkonäkö ja koko== Ruskoperälepinkäinen on 21,5–24 senttimetriä pitkä. Sen päälaki ja etuselkä ovat vaaleanharmaat, takaselkä, hartiat ja alapuoli ovat ruosteenkellertävät. Päässä linnulla on musta naamari. ==Levinneisyys== Ruskoperälepinkäisiä pesii Aasiassa. Harhailijoita on tavattu Euroopassakin. ==Lähteet== ==Aiheesta muualla== *Ääntä, Äänen metadata Macaulay Library Luokka:Lepinkäiset
Vornan taistelu

Vornan taistelu käytiin Suomen sodan aikana 8.–9. lokakuuta 1808 Vornan sillan luona Lieksan Kelvässä. Taistelussa Pielisjärven nimismiehen Isak Steniuksen ja talonpoika Olli Tiaisen johtamat 100 miehen vahvuiset talonpoikaisjoukot voittivat viisi kertaa suuremman venäläisjoukon. Talonpojat polttivat ennen taistelua Vornan salmen yli johtaneen puusillan ja olivat sitten asemissa salmen rannalla pyrkien estämään Vornantietä pitkin etenevien venäläisten pääsyn Pielisjärvelle. Taistelupaikalle pystytettiin Vornan taistelun muistomerkki 1928. == Lähteet == * Martti Piltz : Vornan museotie - historiaselvitys, Mobilia 2012 s. 7 Luokka:Suomen sodan taistelut Luokka:Lieksan historia Luokka:Vuoden 1808 sotahistoria Luokka:Pohjois- Karjalan historia
Jauhiaisen salmen taistelu

Jauhiaisen salmen taistelu käytiin Suomen sodan aikana 10. lokakuuta 1808 Jauhiaisen salmen luona Lieksan Vuonislahdessa. Taistelussa olivat vastakkain Pielisjärven nimismiehen Isak Steniuksen ja talonpoika Olli Tiaisen johtamat noin 400 miehen vahvuiset talonpoikaisjoukot ja majuri Bobarinin johtama venäläisten kärkijoukko, joka oli lähtenyt muutama päivä aiemmin käydyn Vornan taistelun jälkeen etenemään kohti pohjoista venäläisten pääjoukon jäädessä Kelvälle. Jauhiaisen salmen pohjoisrannalla olleet talonpojat onnistuivat hämäämään venäläisiä luulemaan heitä vakinaisen väen sotilaiksi. Talonpojat liikkuivat suljetuissa osastoissa ja ampuivat yhteislaukauksia. He olivat kiinnittäneet myös tuohinauhoja korkeisiin kirkkohattuihinsa ja käyttivät tuohisia rintahihnoja, jolloin kaukaa salmen takaa tähystävät venäläiset luulivat heitä oikeiksi sotilaiksi. Talonpojilla oli myös puusta tehtyjä valetykkejä salmen rannalla. Bobarin piti vastassa olevaa joukkoa liian suurena ja vetäytyi takaisin Kelvälle. Tiainen ja Stenius yrittivät partioiden avulla sulkea Kelvällä olleiden eversti Gerngrossin johtaman venäläisten pääjoukon paluutien, mutta tämä ei onnistunut, kun nämä lähtivät nopeasti vetäytymään kohti Joensuuta. Vuonislahden Kukkumäelle pystytettiin taistelun muistomerkki vuonna 1930. Lieksan Harrastajateatteri esitti kesällä 2008 Vuonislahdessa kirjailija Heikki Turusen käsikirjoittamaa näytelmää Olli Tiainen – Suomen sodan sankari, jossa kuvattiin taistelun tapahtumia. == Lähteet == * Jauhiaisen salmen taistelu Vuonislahden kylähistorian mukaan * Vuonislahden Olli Tiainen-kesänäytelmä Karjalan Pojat 1.10.2008 Luokka:Suomen sodan taistelut Luokka:Lieksan historia Luokka:Vuoden 1808 sotahistoria Luokka:Pohjois-Karjalan historia
HMAS Canberra (FFG 02)

HMAS Canberra (viirinumero FFG 02) oli Australian laivaston vuonna 1981 palvelukseenotettu Adelaide-luokan ohjusfregatti. == Valmistus == Alus tilattiin Todd Pacific Shipyardsilta Seattlesta Washingtonista ja sen köli laskettiin 1. maaliskuuta 1978. Alus laskettiin vesille 1. joulukuuta 1978 ja se valmistui 21. maaliskuuta 1981.Gardiner 1995, s. 18. == Palvelus == Alus poistettiin palveluksesta ja se upotettiin sukelluskohteeksi vuonna 2009. ==Lähteet== * === Viitteet === Luokka:Adelaide-luokan fregatit
HMAS Sydney (FFG 03)

HMAS Sydney (viirinumero FFG 03) on Australian laivaston vuonna 1983 palvelukseenotettu Adelaide-luokan ohjusfregatti. == Valmistus == Alus tilattiin Todd Pacific Shipyardsilta Seattlesta Washingtonista ja sen köli laskettiin 16. tammikuuta 1980. Alus laskettiin vesille 26. syyskuuta 1980 ja se valmistui 29. tammikuuta 1983.Gardiner 1995, s. 18. == Palvelus == Alus poistettiin palveluksesta 7. marraskuuta 2015, minkä jälkeen se on ollut Sydneyn satamassa koululaivana.HMAS Sydney (IV) osa 4 ==Lähteet== * === Viitteet === Luokka:Adelaide-luokan fregatit
HMAS Darwin

HMAS Darwin (viirinumero FFG 04) on Australian laivaston vuonna 1984 palvelukseenotettu Adelaide-luokan ohjusfregatti. == Valmistus == Alus tilattiin Todd Pacific Shipyardsilta Seattlesta Washingtonista ja sen köli laskettiin 3. heinäkuuta 1981. Alus laskettiin vesille 26. maaliskuuta 1982 ja se valmistui 21. heinäkuuta 1984.Gardiner 1995, s. 18. == Palvelus == Alus osallistui Persianlahden sotaan 1990-1991 ja se oli Persianlahdella myös 1992, 2002 ja 2004. Alus osallistui Itä-Timorin alueen valvontaan 1999 ja Solomonsaarten pelastustoimiin 2001.HMAS Darwin ==Lähteet== * === Viitteet === Luokka:Adelaide-luokan fregatit Luokka:Australialaiset Persianlahden sodan sotalaivat
Kukkurukuu (kappale)

Kukkurukuu on Mariska & Pahat Sudet-yhtyeen syyskuussa 2012 julkaistun Kukkurukuu-albumin kappale ja sen toinen single. 24. elokuuta 2012 julkaistun singlen on tuottanut Jukka Immonen. Sen ovat säveltäneet Mariska, Jaakko Jakku, Klaus Suominen ja Luis Herrero, ja sen on sanoittanut Mariska. ”Kukkurukuu” kohosi Suomen radioiden soitetuimmaksi kappaleeksi 2012 viikolla 39. Kappale on saanut nimensä meksikolaisen klassikon ”Cucurrucucú paloman” mukaan, joka tunnetaan muun muassa Perez Pradon esittämänä elokuvassa Puhu hänelle. Pradon kuolinpäivä (14. syyskuuta) on sama kuin Kukkurukuu-albumin ilmestymispäivä. ==Lähteet== Luokka:Vuoden 2012 kappaleet Luokka:Mariska & Pahat Sudet -yhtyeen kappaleet Luokka:Mariskan sanoittamat kappaleet
Ruosteniskakehrääjä

Ruosteniskakehrääjä (Caprimulgus ruficollis) on kehrääjälintulaji. ==Ulkonäkö ja koko== Ruosteniskakehrääjä on 30–34 senttimetriä pitkä ja sen siipien kärkiväli on 60–65 senttimetriä. Se muistuttaa väritykseltään kehrääjää, mutta kaula, kurkku sekä rinnan yläosa ovat ruosteenväriset. Lisäksi niskassa on ruosteenpunaista väriä. ==Levinneisyys== Ruosteniskakehrääjiä pesii Lounais- Euroopassa ja Luoteis-Afrikassa. Talvehtimisalueet sijaitsevat Länsi- Afrikassa. Linnut saapuvat pesimisalueilleen huhtikuussa ja lähtevät talvehtimaan pääosin lokakuun puoliväliin mennessä. ==Elinympäristö== Ruosteniskakehrääjät pesivät metsiköiden ja pensaikoiden sävyttämillä hiekkaisilla nummialueilla sekä pinjametsiköiden reunoilla. ==Lähteet== Luokka:Kehrääjät
Nokia 8210

Nokia 8210 on Nokia Mobile Phones Oy:n vuonna 1999 julkaisema puhelinmalli. 8210-malli oli julkaisuhetkenään poikkeuksellisen pienikokoinen ja kevyt matkapuhelin. Se painoi 79 grammaa ja puhelimen mitat olivat 101,5 × 44,5 × 17,4 mm. Nokia 8210 -malliin on mahdollista vaihtaa värikuoria. Mukana puhelimessa tuli neljä peliä (mm. alkuperäinen Snake). Puhelimen infrapunaportti mahdollisti esimerkiksi yhteystietojen ja käyntikorttien siirron. Nokian tuolloisen johtajan Eero Miettisen mukaan 8210-mallin tavoitteena oli herättää kiinnostusta muotitietoisissa ja trendiherkissä ostajissa. Frank Nuovon johdolla muotoiltu Nokia 8210 esiteltiinkin elektroniikkatapahtuman sijasta poikkeuksellisesti Kenzon muotinäytöksen yhteydessä Pariisissa. Lanseerauksen aikoihin Nokian verkkosivuilta saattoi lukea Nuovon ajatuksia muodin kehityksestä, ja linkkien kautta lukija voi edetä erilaisille elämäntapasivustoille ja muotitalojen esittelyihin. == Katso myös == * Luettelo Nokian tuotteista == Lähteet == Luokka:Nokian matkapuhelimet Luokka:Vuoden 1999 matkapuhelimet